 **Debreceni Református Hittudományi Egyetem**

DIÁKJÓLÉTI BIZOTTSÁG

H-4026 Debrecen, Kálvin tér 16. Tel/fax: +36-52/518-555;

## INTÉZMÉNYI KÖZÉLETI ÖSZTÖNDÍJ

## PÁLYÁZATI FELHÍVÁS Beadási határidő: 2016. november 11. 12 óra

## Helye: HÖK Iroda – I/124.

(1) A tantervi követelményeken ***túlmutató*** szakmai és közéleti tevékenységet végző hallgató részére pályázat alapján intézményi ***közéleti*** (a továbbiakban: közéleti) ösztöndíj folyósítható.

(2) A közéleti ösztöndíj pályázat alapján egy tanulmányi félévre (5 hónapra) odaítélt, havonta folyósított juttatás.

(3) Közéleti ösztöndíjban olyan teljes idejű alapképzésben, egységes, osztatlan képzésben, mesterképzésben, felsőfokú szakképzésben részt vevő hallgató részesülhet, ***aki igazolja****,* hogy

1. a DRHE-n legalább ***két aktív félévet*** teljesített, és ***legalább 50 kreditet*** megszerzett,
2. tanulmányi fegyelme és magatartása példamutató,
3. aktív féléveire eső, megszerzett kreditjeinek átlaga ***legalább 25 kredit/félév***,
4. nincs kétszer ***nem teljesített*** tantárgya,
5. nincs kettőnél több passzív féléve,
6. a két legutóbbi, egymást követő aktív tanulmányi féléve ***ösztöndíjindexeinek átlaga legalább 4,00,***
7. a DRHE-n aktív, kiemelkedő, rendszeres közéleti tevékenységet folytat.

 (4) A közéleti ösztöndíj nyilvános pályázat útján nyerhető el. A pályázatban a ***jelölt bemutatja és igazolja,***hogy a követelményeknek teljes mértékben megfelel.

(5) A közéleti ösztöndíjak odaítéléséről és azok konkrét összegéről a HÖK Szociális Bizottságának előterjesztése alapján a DJB dönt. A döntés ellen jogorvoslatnak helye nincs, kivéve, ha a DJB eljárási szabályt sértett; ez utóbbi esetben a fellebbezést a határozat kézhezvételét követő 15 napon belül írásban a rektorhoz címezve, a Rektori Hivatalban kell benyújtani.

(6) A pályázatok elbírálása során a Hallgatói Önkormányzat elnökségében vagy állandó bizottságaiban, a DRHE egyetemi gyülekezetében közéleti tevékenységet folytató hallgatókat előnyben kell részesíteni.

(7) A DJB a közéleti ösztöndíjat egyazon hallgató esetében ismételt sikeres pályázat esetén tetszőleges számú alkalommal odaítélheti.

A beérkezett pályázatokról a Diákjóléti Bizottság 2016. november 30-ig dönt, melyről a Tanulmányi és Vizsgaszabályzat 24/A§ (2) bekezdés alapján a Neptun tanulmányi rendszeren keresztül megküldött határozatban, értesíti a pályázókat.

 dr. Vojtkó-Pék Ildikó

 DJB elnök

Debrecen, 2016. október 26.